IGA INIMENE ON UNIKAALNE - 1
Eesmärk: Õpilased õpivad mõistma, et iga inimene on unikaalne. Kuid õpilane õpib ka mõistma, et nii mõneski asjas oleme me sarnased. Me peame õppima võtma inimesi sellistena nagu nad on.
TÖÖJUHEND
1.	Tähtsus: Arutlege oskuse vajalikkuse ning kasulikkuse teemadel. Lapsed peavad saama teada, et me oleme kõik erinevad ning et on igati normaalne olla erinev. Kui me teadvustame, et erinev olemine on normaalne, me suhtleme teineteisega avatumalt, oleme erinevuste suhtes meelestatud positiivselt, oleme tolerantsed.
2.	Sissejuhatus: Õpetaja küsib:
“Kas me oleme kõik ühte kasvu?
Kas meile meeldib sama toit?
Kas me kõik elame samas majas?
Kas meile kõigile meeldivad samad saated ja filmid?
Kas meil on kõigil üks lemmikvärv?
Kas meil kõigil on sama lemmiklelu?”
Võrrelge klassis pliiatseid, vihikuid, pinaleid jne. Las lapsed uurivad omi asju väga tähelepanelikult ning laske neil leida 1-2 omadust, mille poolest nende asjad teiste omadest erinevad. Siis pange esemed hulkadesse ning vaadake, kas lapsed leiavad oma asjad üles.
3.	Oskuse komponendid: (kirjuta tahvlile)
•	Pane kirja mõned sarnasused
•	Pane kirja mõned erinevused
•	Mida tähendab sõna “unikaalne”? Defineeri sõna. 
•	Mõista, et erinev ja unikaalne olemine on normaalne.
•	Otsusta, kuidas sina reageerid erinevustele.
4.	Oskuse kujundamine: Loe järgnev luuletus lastele ette.
Erinev ja sarnane
Mina olen mina.
Ma olen nagu teised.
Ma olen teistest  erinev.
Ma olen isegi unikaalne.
Sina oled sina.
Sa oled nagu teised.
Sa oled teistest erinev.
Sa oled unikaalne.
Me oleme kõik sarnased.
Me oleme kõik erinevad.
Meid tuleb kõiki kohelda ühtmoodi.
Sa pead kõiki teisi kohtlema samamoodi. (Ballare &Lampros 1994).
5.	Käitumise harjutamine: 
•	 Õpeta kogu klassile luuletust.
•	Rollimäng: Vali lapsi luuletust esitama.
•	Viimistlus: Kiida lapsi ilmeka lugemise eest.
•	Kinnistamine: Esitle “Ma olen unikaalne” märke. Lase lastel märk kaunistada. Las nad teevad selle unikaalseks.
•	Diskussioon: Lase lastel leida ning välja ütelda, mille  poolest on teised lapsed unikaalsed.

NIMI_____________________               KUUPÄEV______________________

TÖÖLEHT „ MA OLEN UNIKAALNE”

JUHEND: Värvi märk oma lemmikvärvidega. Mõtle välja väga viisakas vastus küsimusele:” Miks sa seda märki kannad?” Joonista oma pilt keskele.